CELEX: 62011CN0248
Language: sl
Date: 2011-05-23 00:00:00
Title: Zadeva C-248/11: Predlog za sprejetje predhodne odločbe, ki ga je vložilo Curte de Apel Cluj (Romunija) 23. maja 2011 – Kazenski postopek zoper Rareșa Doralina Nilașa, Gicuja Agenorja Gânscăja, Ano-Mario Oprean (rojeno Șchiopu), Sergiuja-Dana Dascăla, Ionuța Horeaja Baboșa

27.8.2011   
            
            
               SL
            
            
               Uradni list Evropske unije
            
            
               C 252/13
            
         Predlog za sprejetje predhodne odločbe, ki ga je vložilo Curte de Apel Cluj (Romunija) 23. maja 2011 – Kazenski postopek zoper Rareșa Doralina Nilașa, Gicuja Agenorja Gânscăja, Ano-Mario Oprean (rojeno Șchiopu), Sergiuja-Dana Dascăla, Ionuța Horeaja Baboșa
   (Zadeva C-248/11)
   2011/C 252/26
   Jezik postopka: romunščina
   
      Predložitveno sodišče
   
   Curte de Apel Cluj
   
      Obtoženci v postopku v glavni stvari
   
   Rareș Doralin Nilaș, Gicu Agenor Gânscă, Ana-Maria Oprean (rojena Șchiopu), Sergiu-Dan Dascăl, Ionuț Horea Baboș
   
      Vprašanja za predhodno odločanje
   
   
               1.
            
            
               Ali je mogoče člen 4(1), točka 14, in člene od 9 do 14 Direktive 2004/39/ES (1) razlagati tako, da se uporabljajo za glavni trg za trgovanje z vrednostnimi papirji, ki ga dovoli CNVM (nacionalna komisija za vrednostne papirje)), in za sekundarni trg za trgovanje z vrednostnimi papirji, ki je bil leta 2005 priključen glavnemu trgu, vendar se je še naprej štel za trg, ločen od reguliranega trga, ne da bi bila njegova pravna narava zakonsko pojasnjena?
            
         
               2.
            
            
               Ali je treba določbe člena 4(1), točka 14, Direktive 2004/39/ES razlagati tako, da v pojem regulirani trg ne sodijo tisti sistemi trgovanja, ki ne spoštujejo določb iz Naslova III Direktive MiFiD)
            
         
               3.
            
            
               Ali je treba določbe člena 47 Direktive 2004/39/ES razlagati tako, da trg, ki ga ni zaznal pristojni nacionalni organ in ki ne sodi v seznam reguliranih trgov, ni podvržen pravni ureditvi, ki velja za regulirane trge, zlasti glede pravil proti zlorabam trga v mejah Direktive 2003/6/ES?
            
         
      (1)  Direktiva 2004/39/ES Evropskega parlamenta in Sveta z dne 21. aprila 2004 o trgih finančnih instrumentov in o spremembah direktiv Sveta 85/611/EGS, 93/6/EGS in Direktive 2000/12/ES Evropskega parlamenta in Sveta ter o razveljavitvi Direktive Sveta 93/22/EGS (UL L 145, str. 1).